CELEX: 32006D0386
Language: et
Date: 2006-06-01 00:00:00
Title: Nõukogu otsus 2006/386/ÜVJP,  1. juuni 2006 , millega rakendatakse ühist seisukohta 2005/411/ÜVJP, mis käsitleb Sudaani vastu suunatud piiravaid meetmeid

2.6.2006   
            
            
               ET
            
            
               Euroopa Liidu Teataja
            
            
               L 148/61
            
         
      NÕUKOGU OTSUS 2006/386/ÜVJP,
   1. juuni 2006,
   millega rakendatakse ühist seisukohta 2005/411/ÜVJP, mis käsitleb Sudaani vastu suunatud piiravaid meetmeid
   EUROOPA LIIDU NÕUKOGU,
   võttes arvesse ühist seisukohta 2005/411/ÜVJP, (1) eriti selle artiklit 6 koostoimes Euroopa Liidu lepingu artikli 23 lõikega 2,
   ning arvestades järgmist:
   
               (1)
            
            
               Nõukogu võttis 30. mail 2005 vastu ühise seisukoha 2005/411/ÜVJP, et rakendada ÜRO Julgeolekunõukogu resolutsiooniga 1591 (2005) Sudaani suhtes kehtestatud meetmeid.
            
         
               (2)
            
            
               Julgeolekunõukogu võttis 25. aprillil 2006 vastu resolutsiooni 1672 (2006), mille kohaselt otsustati ÜRO põhikirja VII peatüki alusel, et kõik riigid peavad rakendama resolutsiooni 1591 (2005) punktis 3 määratletud meetmeid teatud nimeliselt nimetatud isikute suhtes, kelle kohta resolutsiooni 1591 (2005) kohaselt loodud komitee esitas vajalikud üksikasjalikud põhjendused. Samuti säilitab ja ajakohastab nimetatud komitee vajadusel isikute loendit ning kaalub taotlusi erandite tegemiseks vastavalt resolutsiooni 1591 (2005) punkti 3 alapunkti a kohaselt komiteele määratud ülesandele.
            
         
               (3)
            
            
               Ühise seisukoha 2005/411/ÜVJP lisa tuleks vastavalt täiendada,
            
         ON TEINUD JÄRGMISE OTSUSE:
   Artikkel 1
   Käesoleva otsuse lisas toodud isikute loend lisatakse ühise seisukoha 2005/411/ÜVJP lisasse.
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus avaldatakse Euroopa Liidu Teatajas.
   
      Luxembourg, 1. juuni 2006
      
         
            Nõukogu nimel
         
         
            eesistuja
         
         L. PROKOP
         
      
   
   
      (1)  ELT L 139, 2.6.2005, lk 25.
   
      LISA
      
                  “1.
               
               
                  Perekonna- ja eesnimi (eesnimed): ELHASSAN Gaffar Mohamed
                  Muu teave: Kindralmajor ja Sudaani relvajõudude Lääne-Sudaani sõjaväepiirkonna komandör
               
            
                  2.
               
               
                  Perekonna- ja eesnimi (eesnimed): HILAL Sheikh Musa
                  Muu teave: Jaluli hõimu ülemjuhtaja Põhja-Dārfūris
               
            
                  3.
               
               
                  Perekonna- ja eesnimi (eesnimed): SHANT Adam Yacub
                  Muu teave: Sudaani vabastusarmee (SLA) komandör
               
            
                  4.
               
               
                  Perekonna- ja eesnimi (eesnimed): BADRI Gabril Abdul Kareem
                  Muu teave: Reformi ja arengu rahvusliku liikumise (National Movement for Reform and Development) välikomandör”.